**הנסיך אנדרו אלברט כריסטיאן אדוארד וינדזור, הדוכס מיורק** (באנגלית: **Prince Andrew, Duke of York**, נולד ב-19 בפברואר 1960) הוא נסיך הממלכה המאוחדת, בנה השני וילדה השלישי של המלכה אליזבת השנייה מבית וינדזור, ומחזיק בתואר "דוכס יורק" מאז 1986.

הנסיך אנדרו הוא השמיני בסדר הירושה לכתר הבריטי.

חייו
----

### ילדות ונעורים

הנסיך אנדרו נולד ב-19 בפברואר 1960 בארמון בקינגהאם שבלונדון. אמו הייתה המלכה אליזבת השנייה, בתם של ג'ורג' השישי ואליזבת בווס-ליון, אביו היה פיליפ דוכס אדינבורו, בנם של אליס, נסיכת באטנברג ואנדראס, נסיך יוון ודנמרק, על שמו נקרא הדוכס מיורק.

ב-8 באפריל 1960 הטביל אותו הארכיבישוף מקנטרברי לנצרות. סנדקיו היו הנסיך הנרי, דוכס גלוסטר, הנסיכה אלכסנדרה, לורד אלפינסטון, רוזן יוסטון וג'ורג'ינה קנארד.

אנדרו היה הילד הראשון שנולד למונרך בריטי מכהן מאז נולדה הנסיכה ביאטריס למלכה המכהנת ויקטוריה בשנת 1857.

בתחילה התחנך הנסיך בבית, ולאחר מכן למד במכינה "הית'רדאון" שבברקשייר. בספטמבר 1973 הלך בעקבות אביו ואחיו הגדול, והחל ללמוד בבית הספר הסקוטי "גורדונסטון". בשנת 1977, בין ינואר ליוני, השתתף הנסיך אנדרו בתוכנית חילופי תלמידים, שבמסגרתה למד בבית ספר באונטריו שבקנדה. ביולי 1979 סיים את לימודיו בגורדונסטון עם "A-Level" (המקבילה האנגלית לתעודת בגרות) באנגלית, היסטוריה, כלכלה ומדעי המדינה. בניגוד לאחיו, לא הלך אנדרו ללמוד באוניברסיטה.

### שירות צבאי

בנובמבר 1978 נודע כי הנסיך אנדרו מתכוון להתגייס לצי המלכותי הבריטי בשנה שלאחר מכן. במרץ-אפריל 1979 למד טיסה בבית הספר הימי המלכותי. ב-11 במאי 1979 התקבל הנסיך לצי כמתלמד הטסת מסוקים, וחתם קבע ל-12 שנים. ב-1 בספטמבר 1979 מונה אנדרו לקצין, ואחד עשר ימים לאחר מכן החל לשרת בעיר דארטמות'. במהלך שנת 1980 עבר את קורס "הכומתות הירוקות" של חיל הנחתים המלכותי. לאחר שסיים את שירותו בדארטמות', החל באימוני טיסה עם חיל האוויר המלכותי ולאחר מכן גם עם הצי המלכותי, שם למד להטיס את מסוק הגאזל הצרפתי. בהמשך הסב אנדרו את מומחיותו למסוק מסוג ווסטלנד סי קינג. ב-1982 הצטרף הנסיך בפעם הראשונה ליחידה מבצעית ושירת על סיפון נושאת המטוסים אה"מ אינווינסיבל (Invincible).

ב-2 באפריל 1982 פלשה ארגנטינה לאיי פוקלנד, ובכך החלה מלחמת פוקלנד. ספינתו של הנסיך אנדרו, האינווינסיבל, הייתה אחת משתי נושאות המטוסים היחידות שעמדו לרשות הצי ולכן מילאה תפקיד משמעותי בכוח המשימה שנשלח לכבוש מחדש את האיים. תחילה הייתה הממשלה הבריטית מסויגת מהצטרפותו של הנסיך אנדרו למשימה, וביקשה להעבירו לתפקיד משרדי. תרחיש בו בנה של המלכה נהרג בקרב היה אפשרי, והממשלה רצתה להימנע ממקרה כזה. אף על פי כן, המלכה התעקשה כי הנסיך אנדרו יישאר עם ספינתו, ואכן הוא הצטרף למשימה כטייס משנה של מסוק ה"סי קינג". כשהסתיימה הלחימה, וספינתו של הנסיך הגיעה בחזרה לנמל פורטסמות', הצטרפו המלכה אליזבת והנסיך פיליפ אל בני משפחותיהם של שאר חברי הצוות כשבירכו את החיילים בשובם.

ב-1983 הועבר הנסיך אנדרו לשירות האווירי של הצי המלכותי ולמד להטיס את מסוק הלינקס. ב-1 בפברואר 1984 קודם הנסיך לדרגת לוטננט. בשנים 1984–1986 שירת על סיפון "אוניית הוד מלכותה בראזן" כטייס.

ב-1986 עבר הנסיך קורס לסגנים בקולג' הצי המלכותי שבגריניץ'. בנוסף, עבר גם קורס בן ארבעה חודשים להדרכה בלוחמת מסוקים. מפברואר 1987 עד אפריל 1988 שירת אנדרו כקצין ללוחמת מסוקים בטייסת 702 של הצי המלכותי. בשנים 1988–1989 שירת על סיפון "אוניית הוד מלכותה אדינבורו", מתוכן כחצי שנה בתרגיל במזרח הרחוק. מ-1989 עד 1991 היה אנדרו מפקד טיסה וטייס של מסוק הלינקס, על סיפון "אוניית הוד מלכותה קמפבלטאון", שהייתה במחצית השנייה של זמן שירותו עליה חלק מכוח נאט"ו בצפון האוקיינוס האטלנטי.

ב-1 בפברואר 1992 קודם הנסיך לדרגת לוטננט קומנדר, וב-12 בפברואר עבר את מבחני פיקוד האוניות. בין 1993 ל-1994 פיקד על "אוניית הוד מלכותה קוטסמור". ב-1995 וב-1996 שימש כטייס הראשי של טייסת 815 של הצי המלכותי, יחידת הטיסה הגדולה ביותר במחלקה האווירית של הצי המלכותי. תפקידו העיקרי היה לפקח על תקניות הטיסות ולהבטיח יכולת מבצעית יעילה.

ב-27 באפריל 1999 קודם הנסיך לדרגת קומנדר. הוא סיים את הקריירה שלו בצי המלכותי כקצין במשרד ההגנה הבריטי בלונדון, שם שירת מ-1999 עד יולי 2001, אז השתחרר מצבא הקבע. ביולי 2005 קודם לדרגת קפטן.

### נישואין וגירושין

ב-23 ביולי 1986 נישא הנסיך אנדרו לשרה פרגוסון, בתם השנייה של סוזן ורונלד פרגוסון, בטקס שנערך במנזר וסטמינסטר. לאחר החתונה יצרה עבורו מחדש (בפעם השמינית) המלכה את התואר דוכס יורק עם תארים נלווים רוזן אינוורנס וברון קיליליג, התואר דוכס יורק ניתן באופן מסורתי לבן השני של המונרך. הדוכסים הקודמים היו סבו ואבי סבו, ג'ורג' השישי וג'ורג' החמישי. לנסיך אנדרו ולשרה, שנודעה מאז בתואר "הדוכסית מיורק", נולדו שתי בנות: הנסיכה ביאטריס (נולדה ב-8 באוגוסט 1988) והנסיכה יוג'יני (נולדה ב-23 במרץ 1990).

ב-19 במרץ 1992 הודיעו הנסיך אנדרו ואשתו שרה על כוונתם להיפרד. מספר חודשים לאחר שנפרדו, הופיעו בעיתונות תמונות של הדוכסית יחד עם ג'ון ברייאן האמריקני, פרסום שחיסל את מעט הסיכויים שנותרו לאיחוד מחודש שלה עם הנסיך. ב-1996 התגרש הזוג רשמית, ושרה חדלה מלהיקרא "הוד מעלתה המלכותית הדוכסית מיורק". על אף הגירושין, נשמרו קשרי ידידות בין הנסיך לדוכסית, שגרה בביתו שבסאנינגהיל פארק עד שנת 2004. בעבר הנסיך היה מעורב גם במערכות יחסים עם השחקנית והזמרת האוסטרלית, קיילי מינוג ועם השחקנית האמריקאית, דמי מור.

מכיוון שאין לדוכס בנים שיירשו את תוארו, עתידים תאריו להתבטל עם מותו.

משנת 2004 מתגורר הנסיך באכסניה המלכותית שבפארק וינדזור הגדול, ביתה לשעבר של סבתו, המלכה האם אליזבת בווס-ליון. קודם לכן גר הנסיך בסאנינגהיל פארק. כמו כן, יש לו משרד בארמון בקינגהאם.

### תפקידים רשמיים

משנת 2001 עד 2011 עבד הנסיך במשרד המסחר והתעשייה הבריטי, כנציגה המיוחד של הממלכה המאוחדת לסחר והשקעות בינלאומית, במסגרת תפקידו נסע הנסיך לוועידות בכל רחבי העולם. קודמו בתפקיד זה היה אחיו הנסיך אדוארד.

לאחר 2011 מילא מספר תפקידים באקדמיה וקידם מספר יוזמות עסקיות וחברתיות.

### קשריו עם ג'פרי אפשטיין

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בספטמבר 2019 נחשף כי הנסיך אנדרו עמד בקשרים עם עבריין המין ג'פרי אפשטיין ואף נתפרסמו עדויות לפיהן ניצל מינית קטינות שסיפקו לו אפשטיין וצוותו.

בנובמבר 2019 הנסיך אנדרו השעה את עצמו מכל תפקידיו הציבוריים בעקבות הפרשה.

במאי 2020, דווח שיפרוש באופן קבוע מכלל תפקידיו הציבוריים.

ב-9 באוגוסט 2021, וירג'יניה רוברטס ג'ופרה תבעה את הנסיך אנדרו. על פי טענת התביעה, היא אולצה על ידי ג'פרי אפשטיין לקיים יחסי מין עם הנסיך אנדרו כשהייתה בת 17. ב-12 בינואר 2022 דחה בית בית משפט בניו יורק את בקשת פרקליטי הנסיך לסלק את תביעתה של ג'ופרה, ויום לאחר מכן, ב-13 בינואר, הודיע בית המלוכה הבריטי כי המלכה שללה מהנסיך אנדרו את כל תאריו הצבאיים ותפקידי הכבוד שלו, וכן את חסות משפחת המלוכה, והוא יגן על עצמו כאזרח פרטי נגד התביעה.

ב-15 בפברואר 2022, פורסם כי נחתם הסדר עקרוני מחוץ לכותלי בית המשפט בין הנסיך אנדרו ווירג'יניה ג'ופרה. בהסדר נקבע שג'ופרה תבטל את תביעתה נגד הנסיך תמורת תרומה מצידו לקרן צדקה שהקימה לתמיכה בנפגעות עבירות מין, ואילו הנסיך הביע חרטה על קשריו עם אפשטיין, והכיר בסבלה של ג'ופרה ובסבל נשים נוספות שאפשטיין פגע בהן.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| גאורגיוס הראשון, מלך היוונים |   | אולגה קונסטנטינובנה, הנסיכה הגדולה של רוסיה |   | לודוויג פון באטנברג |   | ויקטוריה, נסיכת הסן |   | ג'ורג' החמישי, מלך הממלכה המאוחדת |   | מרי מטק |   | קלוד ג'ורג' בווס-ליון, רוזן סטראטמור וקינגהורן הארבעה-עשר |   | ססיליה בווס-ליון, רוזנת סטראטמור וקינגהורן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אנדראס, נסיך יוון ודנמרק |   |   |   |   |   | אליס, נסיכת באטנברג |   |   |   |   |   | ג'ורג' השישי, מלך הממלכה המאוחדת |   |   |   |   |   | אליזבת, המלכה האם |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פיליפ, דוכס אדינבורו |   |   |   |   |   |   |   |   |   |   |   |   |   | אליזבת השנייה, מלכת הממלכה המאוחדת |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **הנסיך אנדרו, דוכס יורק** |
|

סדר הירושה לכתר הבריטי
----------------------

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   | ~~אליזבת השנייה~~ |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   | **צ'ארלס השלישי****(המלך הנוכחי)** |   |   |   |   |   | הנסיך אנדרודוכס יורק**(8)** |   |   |   | הנסיך אדוארדדוכס אדינבורו**(14)** |   |   |   |   | אן, הנסיכההמלכותית**(17)** |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |
| ויליאםנסיך ויילס**(1)** |   | הנסיך הארי דוכס סאסקס**(5)** |   | הנסיכהביאטריס**(9)** |   | הנסיכהיוג'יני**(11)** |   |   |   | ג'יימס,רוזן וסקס**(15)** |   | פיטר פיליפס**(18)** |   | זארה טינדל**(21)** |   |
|   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | הנסיך ג'ורג'מוויילס**(2)** |   |   | הנסיך ארצ'ימסאסקס**(6)** |   |   | סיינה אליזבתמפלי מוצי**(10)** |   |   | אוגוסט ברוקסבנק**(12)** |   |   | ליידי לואיזוינדזור**(16)** |   |   |   | סוואנה פיליפס**(19)** |   |   | מיה טינדל**(22)** |
|   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   | הנסיכה שארלוטמוויילס**(3)** |   |   | הנסיכה ליליבתמסאסקס**(7)** |   |   |   |   |   |   | ארנסט ברוקסבנק**(13)** |   |   |   |   |   |   |   | אילה פיליפס**(20)** |   |   | לנה טינדל**(23)** |
|   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | הנסיך לואימוויילס**(4)** |   |   |   |   |   |   |   |   |   |   |   |   |   |   |   |   |   |   |   |   |   |   |   | לוקאס טינדל**(24)** |
|   |   |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הנסיך אנדרו, דוכס יורק** |

* אתר האינטרנט הרשמי של הנסיך אנדרו, דוכס יורק
* הנסיך אנדרו, דוכס יורק, באתר אנציקלופדיה בריטניקה (באנגלית)
* הנסיך אנדרו, דוכס יורק, ברשת החברתית פייסבוק

* הנסיך אנדרו, דוכס יורק, ברשת החברתית אקס (טוויטר)

* הנסיך אנדרו, דוכס יורק, ברשת החברתית אינסטגרם
* הנסיך אנדרו, הדוכס מיורק באתר בית המלוכה הבריטי
* רועי אבן, ‏העולם נגד הנסיך אנדרו, באתר ‏מאקו‏, 20 בינואר 2022

הערות שוליים
------------

1. ↑  אתר למנויים בלבד הגרדיאן, "תעשי איתו מה שעשית עם אפשטיין": המתלוננת נגד הנסיך אנדרו נחשפת, באתר הארץ, 21 בספטמבר 2019
2. ↑  פרשת אפשטיין: הנסיך אנדרו משעה את עצמו, באתר ynet, 20 בנובמבר 2019
3. ↑  Nikkhah, Roya. "Prince Andrew didn't think it was all over, but it is now" – via www.thetimes.co.uk.
4. ↑  ספיחי פרשת אפשטיין: הנסיך אנדרו ייתבע בניו יורק ע"י אחת מהנפגעות | כלכליסט, באתר calcalist, ‏2021-08-09
5. ↑  Epstein accuser Virginia Giuffre sues Prince Andrew, the Guardian, ‏2021-08-09 (באנגלית)
6. ↑  Goldbart, Max (January 13, 2022). Prince Andrew Stripped Of Military Titles And Royal Patronages: "He Will Defend This Case As A Private Citizen," Says Buckingham Palace. Hollywood Reporter. Retrieved January 13, 2022
7. ↑  הנסיך אנדרו הגיע להסכם בתיק התקיפה המינית, באתר סרוגים
8. ↑  Goldbart, Max (February 15, 2022). Prince Andrew And Virginia Giuffre Reach "Settlement In Principle". Deadline Hollywood, Retrieved February 15, 2022
9. ↑  N12 - הסדר בין הנסיך אנדרו למתלוננת שתבעה אותו בגין תקיפה מינית, באתר N12, ‏2022-02-15

| דוכסי יורק |
| --- |
| בית יורק | אדמונד מלאנגלי (1385–1402) • אדוארד מנוריץ' (1402–1415) • ריצ'רד פלנטג'נט (1415–1460) • אדוארד מיורק (1460–1461) • ריצ'רד משרוסברי (1474–1483) |
| בית טיודור | הנרי מיורק (1494–1509) |
| בית סטיוארט | צ'ארלס מיורק (1605–1625) • ג'יימס מיורק (1633/1644–1685) |
| בית הנובר | ארנסט אוגוסטוס מיורק (1716–1728) • אדוארד מיורק (1760–1767) • פרדריק מיורק (1784–1827) |
| בית וינדזור | ג'ורג' מיורק (1892–1910) • אלברט מיורק (1920–1936) • הנסיך אנדרו (מ-1986) |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4992093
* GND: 122804732
* ISNI: 0000 0001 1495 4495
* LCCN: n79128351
* NLA: 36020860
* NTA: 073067024
* SUDOC: 096661909
* TePapa: 47491
* Trove: 1189181
* UKPARL: j18t4hgk
* VIAF: 94139427
* WorldCat: viaf-38201815

 |